EkBass/fiwiki-20250220-pages-articles huggingface dataset:
La Mer (Charles Trenet)

La Mer (suom. ”Meri” tai ”Laulu merelle”) on ranskalaisen laulaja-lauluntekijä Charles Trenet’n tunnetuin chanson, jonka vuonna 1946 tehty levytys on muodostunut suosituksi ikivihreäksi. Vuotta aiemmin sen oli levyttänyt ensimmäisenä Roland Gerbeau, mutta vasta Trenet’n omana tulkintana kappale nousi suosioon. Trenet kertoi kappaleen syntyhistoriasta vähän ennen kuolemaansa vuonna 2001, että se perustuu hänen 16-vuotiaana 1920-luvun lopulla kirjoittamaansa runoon. Sävel alkoi syntyä junamatkalla vuonna 1943, ja muun paperin puuttuessa hän kirjoitti sen muistiin junan vessapaperille. Sävelmä on saanut vaikutteita Hoagy Carmichaelin kappaleesta ”Heart and Soul”: molempien sointukulkuna on kymmenissä muissakin populaarimusiikin kappaleissa käytetty I–iv–IV–V, niin sanottu akuankkakierto. Bobby Darinin jazztyylinen versio ”Beyond the Sea” nousi Yhdysvaltojen singletilaston kuudenneksi vuonna 1959. ”La Mer” soi monissa elokuvissa, kuten Steve Martin -elokuvan L.A. Story (1991) alkujaksossa, Kevin Klinen laulamana Lawrence Kasdanin elokuvassa Ranskalainen suudelma (1995), Bernardo Bertoluccin elokuvassa The Dreamers (2003) ja Tomas Alfredsonin brittivakoilijoista kertovassa elokuvassa Pappi, lukkari, talonpoika, vakooja (2011). ==Suomalaisversioita== Sekä Kullervo että Anja Eskonmaa ovat tehneet lauluun suomenkieliset sanat, ja molempia suomennoksia on levytetty nimellä ”Laulu merelle” tai ”La Mer”. Laulun ovat levyttäneet muiden muassa Matti Heinivaho 1960 ja Eino Grön 1983 sekä monet viihdekuorot, kuten Aikamiehet ja Marit ja Mikot. Lisäksi on monia suomalaisiakin instrumentaalilevytyksiä. Suuren toivelaulukirjan osassa 4 Kullervon sanoitus on julkaistu nimellä ”Meri”, mutta sillä nimellä Suomen äänitearkistosta löytyy vain Taito Vainion instrumentaalinen tangosovitus vuodelta 1976. Keväällä 1996 löytyi Turusta Sointu-äänilevytehtaan koelevy ilmeisesti vuodelta 1949, jolla Olavi Virta ja Sointu-orkesteri esittää Kullervon sanoituksella kappaleen nimellä ”Meri”, kääntöpuolellaan samba ”Cuanto le gusta”. Levytystä ei jostain syystä aikoinaan julkaistu, mutta se löytyy Sointu-yhtiön tuotantoa esittelevältä CD-kokoelmalta Sointu 1945–1949. ==Lähteet== ==Aiheesta muualla== *Olavi Virran julkaisematon levytys YouTubessa Luokka:Ranskalaiset musiikkikappaleet Luokka:Vuoden 1946 kappaleet
Djené Dakonam

Djené Dakonam Ortega, yleensä vain Djené (s. 31. joulukuuta 1991 Dapaong, Togo) on togolainen jalkapalloilija. Hän edustaa Espanjan Primera Divisiónissa pelaavaa Getafea. Djené on luontaiselta pelipaikaltaan keskuspuolustaja, mutta pystyy pelaamaan myös oikeana laitapuolustajana. == Seurajoukkueura == 24\. heinäkuuta 2017 Djené palasi Espanjaan ja teki nelivuotisen sopimuksen Getafen kanssa.Djene firma por 4 temporadas Getafe CF. Viitattu 4.8.2018. 20\. elokuuta 2017 hän teki ensiesiintymisensä edustusjoukkueessa vierasottelussa Athletic Bilbaota vastaan.Premio a la resistencia del Geta AS. Viitattu 4.8.2018. Ensimmäisen maalinsa hän teki joukkueessa 17. maaliskuuta 2018 ottelussa Real Sociedadia vastaan. == Lähteet == == Aiheesta muualla == * Djenén tilastot Soccerway-sivustolla Luokka:Togolaiset jalkapalloilijat Luokka:Vuonna 1991 syntyneet Luokka:Elävät henkilöt
Pouzauges

Pouzauges on kunta Vendéen departementissa Pays de la Loiren hallintoalueella läntisessä Ranskassa. Kunnan nähtävyyksiä on linna Château de Pouzauges. Linnan 25 metriä korkea puolustustorni 1100-luvulta on kunnan maamerkki. 1400-luvulla linnassa asui Catherine de Thouars, joka oli pahamaineisen sarjamurhaajan Gilles de Raisin vaimo.Tour de France 2018 Elintarvikealan yritys Fleury Michon pitää pääkonttoriaan Pouzauges’sa. ==Aiheesta muualla== ==Lähteet== Luokka:Vendéen kunnat
Sèvremont

Sèvremont on kunta Vendéen departementissa Pays de la Loiren hallintoalueella läntisessä Ranskassa. Kunta muodostettiin 1. tammikuuta 2016, kun neljä kuntaa Les Châtelliers-Châteaumur, La Flocellière, La Pommeraie-sur-Sèvre ja Saint- Michel-Mont-Mercure yhdistyivät. Kunnan nähtävyyksiä on 1100-luvulta peräsin olevan linnoituksen Donjon de Châteaumurin rauniot.Tour de France 2018 ==Aiheesta muualla== ==Lähteet== Luokka:Vendéen kunnat
Jacob Reinhold de Pont

Jacob Reinhold de Pont (Depong), 18. syyskuuta 1717 Uppsala – 4. toukokuuta 1788 Somero) oli suomalainen kartanonomistaja ja Åvikin lasitehtaan perustaja.Biografiskt lexikon för FinlandYrjö Kotivuori, Ylioppilasmatrikkeli 1640–1852: Jakob Reinhold de Pont. Verkkojulkaisu 2005. Luettu 4.8.2018. De Pontin vanhemmat olivat Karjalan rakuunarykmentin majuri Mårten Depong (de Pont, k. 1750) ja Anna Sofia Ritz. De Pontin isänpuoleinen suku oli perimätiedon mukaan kotoisin Ranskasta, josta he olivat paenneet hugenottisotien aikana. Suvun ensimmäinen tunnettu Suomessa ollut edustaja oli Viipurissa 1680-luvulla asunut satulaseppä Anders Dupont. De Pont pääsi ylioppilaaksi Turussa 1734 tai 1735 ja opiskeli Turun akatemiassa. Hänestä tuli sotakollegion kanslisti 1738 ja eräiden muiden tehtävien jälkeen hän toimi siellä notaarina 1743–1748. De Pont perusti Somerolle Sillanpään kylään Åvikin lasitehtaan vuonna 1748. Tehtaan perustamista ohjasivat saksalaiset lasinpuhaltajamesterit Johan Thomas Fromm ja Enewald Waltzer, ja lasin valmistus alkoi syyskuussa 1748. Vuonna 1754 de Pont osti kolmen kilometrin päässä lasitehtaasta sijainneen Lahden kartanon ja asettui sinne asumaan. Vuonna 1757 tehtaan osakkaiksi tulivat turkulaiset kauppiaat Jacob Bremer ja Johan Jacob Kijk. He ottivat vastuulleen tehtaan tarvitsemien raaka-aineiden hankinnan ja valmiiden tuotteiden markkinoinnin, joten de Pont saattoi keskittyä tehtaan johtamiseen. 1760-luvun alussa osakkaat rakensivat Turun läänin Koskelle myös hienoteräisen vientivesisahan. Åvikin lasitehdas oli kolmen vuosikymmenen ajan Suomen ainoa lasitehdas ja sen toiminta laajeni niin, että 1760-luvulla valmistui toinen ja vuonna 1777 kolmas lasihytti. Tehtaan valmistamaa ikkunalasia vietiin myös Ruotsiin. Kijk luopui osakkuudestaan jo 1762, minkä jälkeen de Pont ja Bremer olivat tehtaan ainoat osakkaat. De Pont sai tirehtöörin arvonimen 1758. De Pont oli naimisissa vuodesta 1749 Katarina Elisabet Ahlgrenin (k. 1793) tämän toisessa avioliitossa. Heidän poikansa majuri Jacob Wilhelm de Pont perusti Nuutajärven lasitehtaan 1794. == Lähteet == == Aiheesta muualla == * Luokka:Suomalaiset yrittäjät Luokka:Suomen ranskalaiset Luokka:Vuonna 1717 syntyneet Luokka:Vuonna 1788 kuolleet
De Pont

De Pont on Suomessa vaikuttanut aatelinen mutta Suomessa introdusoimaton suku. Suku omisti Someron Lahden kylässä sijaitsevaa Lahden kartanoa 1700-luvulta 1900-luvulle.Tiirakari, Leeni: Lahti. Teoksessa: Sen jäsenet ovat vaikuttaneet Suomessa muun muassa lasiteollisuuden edelläkävijöinä ja sotilaina. == Historia == De Pont -suku lienee peräisin Ranskasta tai Valloniasta, joissa on sen nimisiä (de Pont, Depont) sukuja. Varhaisin Suomessa tunnettu suvun jäsen oli 1600-luvulla Viipurissa satulaseppänmä toiminut Anders du Pont. Hänen poikansa, Karjalan rakuunarykmentin majurin Mårtenin nimi kirjoitettiin Depong. Kun tämän pojanpojan poika kirjoitettiin Keisarilliseen Turun yliopistoon, hänen nimensä jälkeen lisättiin nob., aatelinen, mutta samaa merkintää ei tehty hänen veljensä osalta. == Suomen lasiteollisuuden kehittäjiä == Jacob Reinhold De Pont anoi 1746 ja sai 1748 oikeuden perustaa lasitehtaan Someron Sillanpään kylään. Hän sai yhtiökumppaneikseen isänsä, majuri Depongin ja lähetystösihteeri J. H. Titzschkaun sekä myöhemmin patruuna Johan Jacob Kijkin Perniön Teijosta ja kauppias Jacob Bremerin Turusta. Åvikin lasitehdas osoittautui elinkelpoiseksi, ja sitä laajennettiin jo 1751. Tehtaassa ulkomaiset ja kotimaiset lasinpuhaltajat valmistivat muun muassa pulloja, karahveja, juomalaseja sekä etenkin juuri tuolloin suuresti yleistyvää ikkunalasia. Sitä ja muita tuotteita alettiin myydä myös Ruotsin puolelle; laskukauden jälkeen tuotantoa laajennettiin taas 1780-luvulla. Lasinpuhallus jatkui Urjalan Nuutajärven lasitehtaalla, jonne Jacob Reinhold de Pontin poika, Nuutajärven kartanon omistaja, majuri Jacob Wilhelm de Pont (1754 - 1809) perusti tehtaan 1793 Harald Furuhjelmin kanssa. Lasitehdas oli Suomen vanhin alallaan, jonka toiminta lopetettiin vuonna 2014 Nuutajärven lasikylä jatkaa toimintaa, joka on Suomen vanhin. == Suvun jäseniä == Suvun tunnettuja jäseniä ovat: * Mårten de Pont majuri * Jacob Reinhold de Pont (1717–1788), Someron Lahden kartanon omistaja ja Åvikin lasitehtaan perustaja, Mårten de Pontin poika * Mårten Reinhold de Pont, Someron Lahden kartanon omistaja, Jacob Reinhold de Pontin poika * Jacob Wilhelm de Pont (1755–1809), majuri, kartanonomistaja ja Nuutajärven lasitehtaan perustaja, Jacob Reinhold de Pontin poika * Karl Jacob Reinhold de Pont, Someron Lahden kartanon omistaja, Mårten Reinhold de Pontin poika * Carl Wilhelm de Pont, Someron Lahden kartanon omistaja, Karl Jacob Reinhold de Pontin poika * Kasten Fredrik de Pont (1849–1929), kenraalimajuri ja lääninkuvernööri, Carl Jacob Reinhold de Pontin poika * Carl Ossian de Pont, agronomi, Someron Lahden kartanon omistaja, Carl Wilhelm de Pontin veljenpoika * Claës Claësson de Pont (1891–1932), Helsingin taiteilijapiireissä 1900-luvun alussa vaikuttanut elämäntaiteilija, hänen isänsä Claes Alfred Nicolai de Pont (1855–1891) omisti Turun läänin Koskella Kosken kartanon ==Lähteet== Pont
Vanløsen asema

Vanløsen asema on rautatie- ja metroasema Kööpenhaminassa Vanløsen kaupunginosassa. Asema sijaitsee kahdella tasolla, joista katutasolla pysähtyvät Kööpenhaminan metron linjojen M1- ja M2-junat ja ylätasolla S-tog- lähijunalinjojen C- ja H-junat. Vanløsen asema on kummankin Kööpenhaminan metrolinjan pääteasema. ==Lähteet== == Aiheesta muualla == Luokka:Kööpenhaminan metroasemat Luokka:Tanskan rautatieliikennepaikat Luokka:1890-luvulla rakennetut rautatieliikennepaikat
Mina Mojtahedi

Mina Mojtahedi (s. 21. maaliskuuta 1973 Teheran) on helsinkiläinen aktiiviuransa päättänyt vammaisurheilija ja Suomen Paralympiakomitean puheenjohtaja kaudella 2016–2020. Hänellä on ollut paraplegia 13-vuotiaasta saakka. Hänen isänsä on iranilainen ja äitinsä suomalainen. Mojtahedin ensimmäinen urheilulaji oli pyörätuolikelaus, jossa hän kilpaili luokassa T53. Kelauksessa hän on voittanut useita SM-mitaleja ja tehnyt lukuisia Suomen ennätyksiä. Hän osallistui vuonna 1996 järjestettyihin Atlantan kesäparalympialaisiin kelaten 100:lla, 200:lla ja 800 metrillä sekä maratonilla. Radalla hän jäi joka matkalla eränsä viimeiseksi ja maratonilla hän saapui maaliin toiseksi viimeisenä ajalla 2:31:43. Sittemmin hänen lajikseen vakiintui pyörätuolikoripallo. Suomessa pelatessaan hän edusti Tapiolan Honkaa, kunnes alkoi pelata entistä ammattimaisemmin Yhdysvalloissa, jonne hän muutti vuonna 2003. Hän voitti yliopistojoukkueessa kolme USA:n mestaruutta. Myöhemmin hän siirtyi koripalloammattilaiseksi RSV Lahn-Dill -joukkueeseen Saksassa. Hän pelasi ammattilaisena vuodet 2010–2012, joista kumpanakin hän voitti Saksan mestaruuden. Hän on lisäksi voittanut Saksan Cupin ja Euroopan seurajoukkueiden mestaruuden. Hän on edustanut Suomea myös pyörätuolicurlingissa MM- ja paralympiatasolla osallistuen muun muassa Sotšin talviparalympialaisiin vuonna 2014. Hänen paras saavutuksensa curlingissa oli MM-pronssi vuodelta 2015. Koulutukseltaan Mojtahedi on ravitsemustieteen tohtori, joksi hän valmistui Illinoisin yliopistosta vuonna 2010. Hänen väitöskirjansa oli aiheeltaan ”Ravinnon proteiinin vaikutus kehon koostumukseen ikääntyneiden naisten laihdutuksessa”. Hänellä on myös ravitsemusterapeutin pätevyys. Vuonna 2003 hän suoritti kandidaatin tutkinnon englantilaisesta filologiasta. Suomen Punaisessa Ristissä hän koordinoi vammaisten osallistamista. Hän vastaa Kynnys ry:n kehitysyhteistyöstä. Muun työnsä ohessa hän työskentelee valtion liikuntaneuvoston yhdenvertaisuus- ja tasa-arvojaostossa ja toimii pyörätuolikoripallovalmentajana. == Lähteet == * * * * * * Luokka:Suomalaiset ravitsemusterapeutit Luokka:Suomalaiset urheiluvaikuttajat Luokka:Suomalaiset koripalloilijat Luokka:Suomalaiset koripallovalmentajat Luokka:Suomalaiset pyörätuolikelaajat Luokka:Vuonna 1973 syntyneet Luokka:Elävät henkilöt
Flintholmin asema

Flintholmin asema on rautatie- ja metroasema Kööpenhaminassa Frederiksbergin kaupunginosassa. Sitä palvelevat S-tog-lähijunalinjat C, F ja H sekä Kööpenhaminan metron linjat M1 ja M2. Kaksitasoisen aseman alemmalla tasolla pysähtyvät F-lähijunat ja ylemmällä tasolla C- ja H-lähijunat sekä metrojunat. ==Lähteet== == Aiheesta muualla == Luokka:Kööpenhaminan metroasemat Luokka:Tanskan rautatieliikennepaikat
Fasanvej’n metroasema

Fasanvej’n metroasema on metroasema Kööpenhaminassa Frederiksbergin kaupunginosassa. Sitä palvelevat Kööpenhaminan metron linjat M1 ja M2. Kaksitasoisen aseman alemmalla tasolla pysähtyvät F-lähijunat ja ylemmällä tasolla C- ja H-lähijunat sekä metrojunat. 25. syyskuuta 2006 asti asema tunnettiin nimellä Solbergin metroasema. ==Lähteet== Luokka:Kööpenhaminan metroasemat Luokka:Tanskan rautatieliikennepaikat
Porsche Supercup Itävallan Grand Prix 2018

Porsche Supercup Itävallan Grand Prix 2018 oli Porsche Supercup -kauden 2018 kolmas osakilpailu, joka ajettiin 1. heinäkuuta Red Bull Ringin moottoriradalla Itävallassa. Kilpailun voitti Thomas Preining. == Tulokset == Sija Nro Kuljettaja Talli Kierrokset Aika/Keskeytys Lähtöruutu 1\. 2 Thomas Preining BWT Lechner Racing 16 25.58,033 1 2\. 19 Julien Andlauer Martinet by Alméras 16 +0,686 2 3\. 20 Florian Latorre Martinet by Alméras 16 +1,146 3 4\. 3 Dylan Pereira Momo Megatron Lechner Racing Team 16 +1,680 10 5\. 6 Nick Yelloly Fach Auto Tech 16 +1,967 8 6\. 15 Zaid Ashkanani MRS GT-Racing 16 +5,650 5 7\. 1 Michael Ammermüller BWT Lechner Racing 16 +6,282 6 8\. 23 Larry ten Voorde Team Project 1 16 +9,366 4 9\. 10 Mattia Drudi Dinamic Motorsport 16 +10,015 11 10\. 12 Alberto Cerqui Dinamic Motorsport 16 +10,465 13 11\. 36 Luca Rettenbacher MSG Huber Racing 16 +11,227 16 12\. 37 Igor Walilko MSG Huber Racing 16 +12,459 12 13\. 25 Gustav Malja Team Project 1 16 +13,248 14 14\. 28 Marius Nakken MRS GT-Racing 16 +13,497 19 15\. 4 Josh Webster Momo Megatron Lechner Racing Team 16 +13,675 25 16\. 5 Jaap van Lagen Fach Auto Tech 16 +13,780 32 17\. 22 Hugo Chevalier Pierre Martinet by Alméras 16 +14,528 17 18\. 8 Al Faisal Al Zubair Lechner Racing Middle East 16 +15,606 18 19\. 11 Alessio Rovera Dinamic Motorsport 16 +15,804 15 20\. 14 Mikkel O. Pedersen MRS GT-Racing 16 +16,744 7 21\. 24 Michael de Quesada Team Project 1 16 +17,350 21 22\. 16 Richard Heistand MRS Cup-Racing 16 +17,548 23 23\. 29 Khalid Al Wahaibi Lechner Racing Middle East 16 +17,869 24 24\. 26 Tom Sharp IDL Racing 16 +18,546 20 25\. 18 Philipp Sager MRS Cup-Racing 16 +27,812 27 26\. 17 Yuey Tan MRS Cup-Racing 16 +28,448 26 27\. 21 Nicolas Misslin Pierre Martinet by Alméras 16 +30,068 28 28\. 30 Philip Hamprecht Momo Megatron Lechner Racing Team 16 +30,644 9 29\. 991 Matthias Walkner Dr. Ing h. c. F. Porsche AG 16 +35,613 30 30\. 27 Mark Radcliffe IDL Racing 16 +37,155 29 31\. 7 Christof Langer Fach Auto Tech 16 +39,553 31 Kesk. 9 Roar Lindland Lechner Racing Middle East 0 DNF 22 Lähde: == Katso myös == * Itävallan Grand Prix 2018 * Formula 2 Itävallan Grand Prix 2018 * GP3 Itävallan Grand Prix 2018 == Lähteet == == Aiheesta muualla == Luokka:Porsche Supercup -kausi 2018
Porsche Supercup Britannian Grand Prix 2018

Porsche Supercup Britannian Grand Prix 2018 oli Porsche Supercup -kauden 2018 neljäs osakilpailu, joka ajettiin 8. heinäkuuta Silverstonen moottoriradalla Englannissa Yhdistyneessä kuningaskunnassa. Kilpailun voitti Florian Latorre. == Tulokset == Sija Nro Kuljettaja Talli Kierrokset Aika/Keskeytys Lähtöruutu 1\. 20 Florian Latorre Martinet by Alméras 13 28.44,909 1 2\. 1 Michael Ammermüller BWT Lechner Racing 13 +0,301 2 3\. 10 Mattia Drudi Dinamic Motorsport 13 +1,073 4 4\. 23 Larry ten Voorde Team Project 1 13 +2,286 8 5\. 6 Nick Yelloly Fach Auto Tech 13 +3,412 7 6\. 15 Zaid Ashkanani MRS GT-Racing 13 +4,378 9 7\. 40 Dino Zamparelli BWT Lechner Racing 13 +4,898 12 8\. 2 Thomas Preining BWT Lechner Racing 13 +5,484 10 9\. 4 Josh Webster Momo Megatron Lechner Racing Team 13 +5,746 14 10\. 39 Tom Wrigley JTR 13 +9,026 5 11\. 22 Hugo Chevalier Pierre Martinet by Alméras 13 +9,394 22 12\. 12 Alberto Cerqui Dinamic Motorsport 13 +9,869 13 13\. 26 Tom Sharp IDL Racing 13 +10,047 18 14\. 38 Lewis Plato JTR 13 +10,707 16 15\. 29 Khalid Al Wahaibi Lechner Racing Middle East 13 +14,217 26 16\. 14 Mikkel O. Pedersen MRS GT-Racing 13 +15,641 19 17\. 25 Gustav Malja Team Project 1 13 +16,629 20 18\. 28 Marius Nakken MRS GT-Racing 13 +17,358 25 19\. 9 Roar Lindland Lechner Racing Middle East 13 +20,223 21 20\. 30 Jean-Baptiste Simmenauer Momo Megatron Lechner Racing Team 13 +21,039 23 21\. 16 Richard Heistand MRS Cup-Racing 13 +21,143 32 22\. 21 Nicolas Misslin Pierre Martinet by Alméras 13 +21,739 24 23\. 17 Yuey Tan MRS Cup-Racing 13 +25,903 28 24\. 24 Jake Eidson Team Project 1 13 +26,065 33 25\. 18 Philipp Sager MRS Cup-Racing 13 +26,528 29 26\. 991 Chris Harris Dr. Ing h. c. F. Porsche AG 13 +27,292 27 27\. 8 Al Faisal Al Zubair Lechner Racing Middle East 13 +27,436 11 28\. 27 Mark Radcliffe IDL Racing 13 +28,385 31 Kesk. 11 Gianmarco Quaresmini Dinamic Motorsport 10 DNF 15 Kesk. 19 Julien Andlauer Martinet by Alméras 8 DNF 6 Kesk. 3 Dylan Pereira Momo Megatron Lechner Racing Team 7 DNF 3 Kesk. 7 Christof Langer Fach Auto Tech 7 DNF 30 Kesk. 5 Jaap van Lagen Fach Auto Tech 0 DNF 17 Lähde: == Katso myös == * Britannian Grand Prix 2018 * Formula 2 Britannian Grand Prix 2018 * GP3 Britannian Grand Prix 2018 == Lähteet == Luokka:Porsche Supercup -kausi 2018
Mikko Heikinheimo (suurlähettiläs)

Mikko Heikinheimo (2. kesäkuuta 1946 Pielisensuu – 16. lokakuuta 2022 Pariisi, Ranska)Kuolinilmoitus. Helsingin Sanomat 30.10.2022, s. B 30 oli suomalainen diplomaatti ja kirjailija.Markku Jokipii : Mikko Heikinheimo varjelee eurooppalaisia ystäviään jopa salanimin, Verkkouutiset 18.2.2007 Heikinheimo aloitti uransa vapaana toimittajana tehden juttumatkoja 1960- ja 1970-luvuilla varsinkin Itä-Euroopassa. Hän oli sitten Helsingin Juhlaviikkojen palveluksessa mutta siirtyi ulkoasiainministeriön diplomaattikoulutukseen ja jäi ulkoministeriön palvelukseen. Heikinheimo oli viimeksi Suomen Romanian suurlähettiläänä 1996–2000. Anssi Sinnemäen mukaan Mikko Heikinheimo oli Antti Kuusen ohella toinen vuoden 1968 ylioppilaskumouksen keskeisistä suomalaisvaikuttajista. Hän raportoi keväällä 1968 silloisen Teiniliiton julkaisemaan Teinilehteen Pariisin opiskelijamellakoista suoraan tapahtumapaikoilta.Anssi Sinnemäli : Jos Antti palaisi maan päälle, Ylioppilaslehti 14.11.2008 Heikinheimo julkaisi muistelmansa alun perin ranskan kielellä vuonna 2004, kirja sai Pariisissa ranskankielisten kirjailijoiden yhdistyksen Eurooppa-palkinnon. Toimiessaan suurlähettiläänä Romaniassa Heikinheimo kiinnostui maan romaniväestön elämästä ja sai ajatuksen tehdä tietokirjan Euroopan romaneista. Kirja ilmestyi sittemmin omakustanteena vuonna 2015. Mediapinta : Romanit-teoksen esittely == Teoksia == * Mémoires d'Europe : témoignage. France européenne, Paris 2004, suomeksi nimellä Pavel, Jaan, Juliette ja muut : eurooppalaiset muistelmat. Edita, Helsinki 2006 * Unelmieni kansat : polynesialaiset ja intiaanit. Mediapinta, Tampere 2010 * Romanit. Mediapinta, Tampere 2015 == Lähteet == == Aiheesta muualla == * Yle Areena : Emeritus suurlähettiläs Mikko Heikinheimo ja Juha Kulmanen keskustelevat Heikinheimon Romanit-kirjasta, ohjelma lähetetty 26.8.2015 * Mikko Heikinheimon muistokirjoitus Helsingin Sanomissa Luokka:Suomen suurlähettiläät Luokka:Suomalaiset toimittajat Luokka:Suomalaiset tietokirjailijat Luokka:Vuonna 1946 syntyneet Luokka:Vuonna 2022 kuolleet Luokka:Ranskansuomalaiset
Porsche Supercup Unkarin Grand Prix 2018

Porsche Supercup Unkarin Grand Prix 2018 oli Porsche Supercup -kauden 2018 kuudes osakilpailu, joka ajettiin 29. heinäkuuta Hungaroringin moottoriradalla Mogyoródissa Unkarissa. Kilpailun voitti Thomas Preining. == Tulokset == Sija Nro Kuljettaja Talli Kierrokset Aika/Keskeytys Lähtöruutu 1\. 2 Thomas Preining BWT Lechner Racing 14 26.30,517 1 2\. 19 Julien Andlauer Martinet by Alméras 14 +0,460 2 3\. 5 Jaap van Lagen Fach Auto Tech 14 +11,650 5 4\. 15 Zaid Ashkanani MRS GT-Racing 14 +12,101 3 5\. 6 Nick Yelloly Fach Auto Tech 14 +17,782 8 6\. 1 Michael Ammermüller BWT Lechner Racing 14 +18,030 7 7\. 28 Christopher Zöchling MRS GT-Racing 14 +18,433 4 8\. 23 Larry ten Voorde Team Project 1 14 +22,233 11 9\. 3 Dylan Pereira Momo Megatron Lechner Racing Team 14 +22,393 12 10\. 20 Florian Latorre Martinet by Alméras 14 +22,818 6 11\. 10 Mattia Drudi Dinamic Motorsport 14 +23,123 15 12\. 8 Al Faisal Al Zubair Lechner Racing Middle East 14 +24,861 9 13\. 4 Josh Webster Momo Megatron Lechner Racing Team 14 +25,179 14 14\. 14 Mikkel O. Pedersen MRS GT-Racing 14 +25,595 10 15\. 25 Gustav Malja Team Project 1 14 +26,194 13 16\. 12 Alberto Cerqui Dinamic Motorsport 14 +26,618 17 17\. 26 Tom Sharp IDL Racing 14 +27,562 16 18\. 16 Richard Heistand MRS Cup-Racing 14 +30,033 20 19\. 9 Roar Lindland Lechner Racing Middle East 14 +33,471 19 20\. 21 Nicolas Misslin Pierre Martinet by Alméras 14 +34,206 21 21\. 11 Gianmarco Quaresmini Dinamic Motorsport 14 +34,829 18 22\. 29 Khalid Al Wahaibi Lechner Racing Middle East 14 +43,641 22 23\. 22 Stephen Grove Pierre Martinet by Alméras 14 +52,276 27 24\. 27 Mark Radcliffe IDL Racing 14 +53,392 24 25\. 7 Christof Langer Fach Auto Tech 14 +54,838 25 26\. 42 György Lekeny Förch Racing 14 +1.03,036 28 27\. 18 Philipp Sager MRS Cup-Racing 13 +1 kierros 26 DNS 43 Chris Bauer Förch Racing 0 Ei startannut 23 Lähde: == Katso myös == * Unkarin Grand Prix 2018 * Formula 2 Unkarin Grand Prix 2018 * GP3 Unkarin Grand Prix 2018 == Lähteet == Luokka:Porsche Supercup -kausi 2018
Lapinniemen isännöitsijän talo

Lapinniemen isännöitsijän talo on arkkitehti Wivi Lönnin suunnittelema asuinrakennus Tampereella. Lapinniemen puuvillatehtaan johtajalle Magnus Lavoniukselle tehty rakennus valmistui 1912. Se on vaaleaksi rapattu, kaksikerroksinen tiilirakennus, jossa näkyy Lönnin arkkitehtuurin yksinkertaistuminen. == Historia == Lapinniemen puuvillatehdas pyysi arkkitehti Wivi Lönnilta suunnitelman tehtaan isännöitsijän eli johtajan Magnus Lavoniuksen asuntoa varten. Lönnin puoleen käännyttiin, koska hänen osaamistaan arvostettiin ja koska hän oli ilmeisesti Lavoniusten perhetuttu. Lönn teki piirustukset vuonna 1911, ja rakennus valmistui seuraavana vuonna.Kivinen, s. 77. Asumiseen tarkoitettu rakennus on muutettu myöhemmin toimistokäyttöön. Sen tiloihin on tehty myös monia uusien aikakausien vaatimia muutoksia. Nykyään rakennus on suojeltu.Tampereen kantakaupungin rakennuskulttuuri 1998, s. 13, 218. Rakennuksessa toimii tällä hetkellä suomalainen vaatebrändi ByPias- myymälä kahvila ja yläkerran sviittiin voi majoittua. == Arkkitehtuuri == Lapinniemen isännöitsijän talo on vaaleaksi rapattu tiilirakennus. Se on kaksikerroksinen, jonka ensimmäiseen kerrokseen suunniteltiin keittiö ja avarimmat huoneet, jotka oli tarkoitettu seurusteluun ja ruokailuun. Toisessa kerroksessa oli makuuhuoneet. Rakennus on lähes symmetrisen suorakaiteen muotoinen, mutta siitä erkanevat ruokailu- ja olohuoneen erkkerit ja niiden päällä olevat parvekkeet. Lönnin tekemät Lapinniemen isännöitsijän talon piirustukset ovat samalta vuodelta kuin kauppaoppilaitoksen piirustukset. Niissä onkin yhtäläisyyksiä, vaikka kauppaoppilaitos onkin punatiilinen ja isännöitsijän talo valkoiseksi rapattu. Molemmissa rakennuksissa voi havaita, että Lönnin arkkitehtuuri on 1910-luvulla tultaessa yksinkertaistunut ja keventynyt. Aumakaton räystään alla on pieniruutuisten ikkunoiden rivi, joka on uusi piirre Lönnin arkkitehtuurissa. == Lähteet == * === Viitteet === Luokka:Tampereen suojellut rakennukset Luokka:Tampereen asuinrakennukset Luokka:Wivi Lönnin suunnittelemat rakennukset Luokka:Lapinniemi
Antti Kuusi

Antti Kuusi (24. tammikuuta 1946 – 5. elokuuta 1969)Antti Kuusen kuolinilmoitus (maksullinen artikkeli) Helsingin Sanomat 12.8.1969, HS Aikakone. Viitattu 10.8.2018. oli suomalainen anarkisti ja mielipidevaikuttaja, joka julkaisi syksyllä 1968 pamfletin Ylioppilaitten vallankumous. Hän ennusti kirjassa muun muassa tietokoneiden ja uusien tehokkaiden kommunikaatiovälineiden mullistavan tulevaisuudessa maailman. Anssi Sinnemäen mukaan Kuusi oli Mikko Heikinheimon ohella toinen vuoden 1968 ylioppilaskumouksen keskeisistä suomalaisvaikuttajista.Anssi Sinnemäki : Jos Antti palaisi maan päälle, Ylioppilaslehti 14.11.2008 Kuusi oli myös yksi Ylioppilaslehden 5. joulukuuta 1968 ilmestyneen päiväämättömän numeron monista vt. päätoimittajista.Tuomo Olkkonen : Vanhan valtaus vaati sananvaltaa ja todellista päätösvaltaa nuorisolle, Tiellä sananvapauteen-sivusto Koulutukseltaan Kuusi oli valtiotieteen kandidaatti. Kuusi kuoli vuonna 1969 vakavaan sairauteen. Hänen isänsä oli yhteiskunnallinen vaikuttaja ja poliitikko Pekka Kuusi. == Teoksia == * Ylioppilaitten vallankumous. Delfiinikirjat. Otava 1968 == Lähteet == Luokka:Suomalaiset yhteiskunta- aktivistit Luokka:Vuonna 1946 syntyneet Luokka:Vuonna 1969 kuolleet
Firestone (Kygon kappale)

Firestone on norjalaisen DJ-tuottaja Kygon kappale, jolla vierailee myös australialaislaulaja Conrad Sewell. Kappaleen on sanoittanut hollantilainen lauluntekijä Martijn Konijnenburg, joka sai inspiraation kappaleen sanoihin Kalifornian Venicessä havaitsemastaan Firestonen mainostaulusta. Kappale julkaistiin singlenä 1. joulukuuta 2014 ja se saavutti Norjan singlelistan ensimmäisen sijan sekä nousi kansainväliseksi hitiksi myös monilla muilla listoilla. Birdy esitti kappaleesta coverversion BBC Radio 1:n Live Loungessa. ==Lähteet== Luokka:Vuoden 2014 kappaleet Luokka:Kygon kappaleet
Isopeptidisidos

Isopeptidisidos on amidisidos. Se muodostuu esimerkiksi yhden aminohapon aminoryhmän ( -NH2 ) ja toisen aminohapon karboksyyliryhmän ( -COOH ) välille siten, että vähintään toisen aminohapon amino- tai karboksyyliryhmä on osa kyseisen aminohapon sivuketjua. Isopeptidisidos on siis mikä tahansa aminohappojen välinen amidisidos, joka ei ole peptidisidos. Muun muassa lysiinissä myös sivuryhmässä on aminoryhmä ja glutamiinihapolla sivuryhmässä on karboksyyliryhmä. Nämä voivat reagoida keskenään tai jonkin toisen aminohapon kanssa muodostaen isopeptidisidoksen. Isopeptidisidos voi myös muodostua esimerkiksi glutamiinin sivuketjun γ-karboksiamidiryhmän ( -(C=O)NH2 ) reagoidessa jonkin aminohapon primäärisen aminoryhmän ( RNH2 ) kanssa reaktiossa :Gln-(C=O)NH2 \+ RNH2 → Gln-(C=O)NH-R + NH3 Edeltävän kaltaista reaktiota katalysoivat transglutaminaasit glutamiinin ja lysiinin sivuketjujen välille. Glutationissa taas on isopeptidisidos glutamiinihappo- ja kysteiinitähteen välillä, jonka muodostumista katalysoi glutamaatti- kysteiiniligaasi. ==Lähteet== Luokka:Peptidit Luokka:Proteiinit Luokka:Kemiallinen sitoutuminen Luokka:Amidit
It Ain’t Me

It Ain’t Me on norjalaisen DJ-tuottaja Kygon ja yhdysvaltalaislaulaja Selena Gomezin kappale. Sen julkaisivat Interscope Records, Sony ja Ultra Kygon debyytti EP:n, Stargazingin ensimmäisenä singlenä 17. helmikuuta 2017. Kappaleen ovat sanoittaneet Kygo, Gomez, Andrew Watt, Brian Lee ja Ali Tamposi. Sen tuottivat Kygo, Watt, Ben Rice ja Louis Bell. "It Ain’t Me" on dance-popin, electropopin ja tropical housen lajityyppejä omaava kappale, joka sisältää akustisella kitaralla soitettuja säveliä sekä säveldroppirytmin sen kertosäkeessä, jossa on mukana sykenöiviä pianosäveliä, bassoa, syntetisaattoria, sormien napsuttelua ja panhuilumelodioita. Gomez laulaa muutoin kappaleella hiljaiseen sävyyn, mutta kertosäkeessä hänen esittämät sanat on pelkistetty toistuvilla tavuilla. Kappaleen sanat ovat nostalgisia ja kertovat edesmenneestä alkoholismin ja liiallisen juhlinnan pilaamasta parisuhteesta. Kappale saavutti listan ensimmäisen sijan Kroatiassa, Libanonissa ja Norjassa, jonka lisäksi se pääsi viiden parhaimman joukkoon Alankomaissa, Australiassa, Belgiassa, Irlannissa, Itävallassa, Kanadassa, Kreikassa, Portugalissa, Puolassa, Ranskassa, Ruotsissa, Saksassa, Slovakiassa, Suomessa, Sveitsissä, Tanskassa, Tšekissä, Unkarissa ja Uudessa- Seelannissa. Kappale pääsi myös kymmenen parhaan joukkoon Espanjassa, Isossa- Britanniassa, Italiassa sekä Yhdysvalloissa. ==Lähteet== Luokka:Vuoden 2017 kappaleet Luokka:Kygon kappaleet Luokka:Selena Gomezin kappaleet
Born to Be Yours

Born to Be Yours on norjalaisen DJ-tuottaja Kygon sekä yhdysvaltalaisyhtye Imagine Dragonsin kappale. Kygon tuottaman kappaleen julkaisivat Sony ja Ultra Music singlenä 15. kesäkuuta 2018. "Born to Be Yours" on folkmusiikista elementtejä omaava kappale, joka sisältää "viileän elektronisen biitin" johon on liitetty mukaan "käsitaputuksia ja akustisia kitaroita". Kappaletta on kuvailtu "genrejä uhmailevaksi yhdistelmäksi Kygon tunnusmelodioita ja Imagine Dragonsin tyypillisiä instrumentaaleja kuin myös Dan Reynoldsin taivaallista lauluääntä." ==Lähteet== Luokka:Vuoden 2018 kappaleet Luokka:Kygon kappaleet Luokka:Imagine Dragonsin kappaleet
First Time (Kygon ja Ellie Gouldingin kappale)

First Time on norjalaisen DJ-tuottaja Kygon sekä brittiläisen laulaja- lauluntekijä Ellie Gouldingin kappale. Sen julkaisivat Sony ja Ultra Music Kygon Stargazing debyytti EP:n toisena singlenä 28. huhtikuuta 2017. Kappaleelle on tehty myös musiikkivideo, josta Kygo ja Ellie Goulding julkaisivat teasereitä Instagramissa ja Twitterissä 12. toukokuuta 2017. Yhdysvaltalaisohjaaja Mathew Cullenin ohjaama musiikkivideo julkaistiin Kygon YouTube-kanavalla 22. toukokuuta 2017. ==Lähteet== Luokka:Vuoden 2017 kappaleet Luokka:Kygon kappaleet Luokka:Ellie Gouldingin kappaleet
Puutarhakatu

Puutarhakatu voi tarkoittaa jotain seuraavista: ==Katuja== * Puutarhakatu, katu Forssassa * Puutarhakatu, katu Helsingissä * Puutarhakatu, katu Hyvinkäällä * Puutarhakatu, katu Ikaalisissa * Puutarhakatu, katu Jyväskylässä * Puutarhakatu, katu Karjaalla Raaseporissa * Puutarhakatu, katu Karkkilassa * Puutarhakatu, katu Kaskisissa * Puutarhakatu, katu Kokkolassa * Puutarhakatu, katu Kotkassa * Puutarhakatu, katu Kuopiossa * Puutarhakatu, katu Loviisassa * Puutarhakatu, katu Oulussa * Puutarhakatu, katu Paraisilla * Puutarhakatu, katu Parkanossa * Puutarhakatu, katu Pietarsaaressa * Puutarhakatu, katu Porissa * Puutarhakatu, katu Porvoossa * Puutarhakatu, katu Riihimäellä * Puutarhakatu, katu Salossa * Puutarhakatu, katu Tampereella * Puutarhakatu, katu Torniossa * Puutarhakatu, katu Turussa * Puutarhakatu, katu Vaasassa * Puutarhakatu, katu Valtimolla Nurmeksessa ==Muita merkityksiä== * ”Puutarhakatu 36”, musiikkikappale Eleanoora Rosenholm -yhtyeen albumilla Vainajan muotokuva (2007) * Puutarhakatu 50, Helvi Erjakan kirjoittama romaani (1958)
Kiiltokirjanpainaja

Kiiltokirjanpainaja (Ips amitinus) on kaarnakuoriaisten alaheimoon ja kirjanpainajien sukuun kuuluva laji. Aikuinen kiiltokirjanpainaja on 3,5-4,8 mm pitkä ollen lähisukulaistaan kirjanpainajaa (Ips typographus) kapeampi ja usein tummempi laji. Lajin peräkuoppa on lakankiiltoinen ja karkeapisteinen. Tuholaisena se on kirjanpainajaa vaarattomampi. Kiiltokirjanpainaja on sekundaarinen tuhonaiheuttaja eli se ei iskeydy terveisiin puihin. Kiiltokirjanpainaja iskeytyy pääasiassa heikentyneisiin kuusiin ja joskus myös mäntyihin vioittaen runkoja puun pituussuuntaisilla 1,5-2,0 mm leveillä emokäytävillä. Emokäytävät ovat jonkin verran mutkikkaista. Kiiltokirjanpainaja tekee puussa käytäviään sekä ohuen että paksun kuoren alle estäen puun nestevirtauksia. Jos syömäkuvioita on laajasti puun rungon ympäri, puut voivat kuolla. Keskeinen kiiltokirjanpainajien torjuntakeino on kuorellisen puutavaran ja tuulenkaatojen kuljettaminen metsästä pois ajoissa ennen hyönteisten lisääntymistä, sillä se käyttää niitä lisääntymismateriaalinaan. Kiiltokirjanpainajan parveilu tapahtuu toukokuun lopulla ja kesäkuun alussa ja toukkien kuoriutuminen munista ja koteloituminen tapahtuu kesä- ja heinäkuussa. Aikuiset kiiltokirjanpainajat alkavat poistua puista heinäkuun lopulla jatkuen aina lokakuun alkuun asti. Aikuiset kiiltokirjanpainajat talvehtivat karikkeessa. Kiiltokirjanpainaja havaittiin ensimmäisen kerran Suomessa 1950-luvulla ja nykyisin sitä tavataan suurimmassa osassa maata. ==Lähteet== == Aiheesta muualla == *Laji.fi: Kiiltokirjanpainaja (Ips amitinus) *Metla: Kiiltokirjanpainaja (Ips amitinus) *University of Michigan, Animal Diversity Web (ADW): Ips amitinus *Plantwise: Small spruce bark beetle (Ips amitinus) *Pherobase: Semiochemicals of Ips amitinus, the Small spruce bark beetle Luokka:Kaarnakuoriaiset Luokka:Kasvien tuhohyönteiset Luokka:Metsätuhot
Stargazing (EP)

Stargazing on norjalaisen DJ-tuottaja Kygon EP. Sen julkaisivat Sony ja Ultra Music 22. syyskuuta 2017. == Kappaleet == # # # # # ==Listasijoitukset== Listat (2017) Paras sijoitus Australia (ARIA) 40 Kanada (Canadian Albums Chart) 17 Ranska (SNEP) 160 Uusi-Seelanti (RMNZ) 30 Ruotsi (Sverigetopplistan) 12 Yhdysvallat (Billboard 200) 137 Yhdysvallat (Billboard Dance/Electronic Albums) 3 ====Vuoden päätöslista==== Listat (2017) Paras sijoitus Yhdysvallat (Billboard Dance/Electronic Albums) 25 ==Lähteet== Luokka:Vuoden 2017 albumit Luokka:Kygon albumit [[
David Greenwood

David Murphy-Kasim ”Dave” Greenwood (s. 27. toukokuuta 1957 Lynwood, Kalifornia) on yhdysvaltalainen kilpauransa päättänyt koripalloilija. Greenwood pelasi NBA:ssa vuodet 1979–1991 edustaen pisimpään Chicago Bullsia ja San Antonio Spursia. Greenwood voitti Detroit Pistonsissa NBA:n mestaruuden vuonna 1990, ja hänet valittiin tulokaskaudellaan tulokkaiden tähdistöviisikkoon. == Elämä ja ura == Greenwood pelasi yliopistokoripalloa vuodet 1975–1979 UCLA:n joukkueessa. Chicago Bulls varasi hänet NBA:han toisella vuorolla vuoden 1979 varaustilaisuudessa. Greenwoodin NBA-ura kesti vuodet 1979–1991. Hän edusti NBA:ssa neljää joukkuetta, pisimpään Chicago Bullsia ja San Antonio Spursia. Vuonna 1990 Greenwood voitti Detroit Pistonsissa NBA:n mestaruuden. Tulokaskaudellaan hänet valittiin tulokkaiden tähdistöjoukkueeseen.Basketball-Reference.com == Lähteet == * Dave Greenwood Stats Basketball-Reference.com * David Greenwood College Stats College Basketball at Sports-Reference.com === Viitteet === Luokka:Yhdysvaltalaiset koripalloilijat Luokka:Vuonna 1957 syntyneet Luokka:Elävät henkilöt
Polina

Polina on etunimi. Nimessä oleva o-kirjain äännetään usein a:na ja sanan paino i-kirjaimella. Polina on lähinnä naisten käyttämä nimi. Nimi on käytössä etenkin slaaveilla. Polina voi olla jatkumoa nimiasuille "Palina", "Pauline" ja "Pauliina"; tai Paulan, Appolinarian tai Apollinarijan muunnelma. Sana "Polýn" (Полынь) tarkoittaa marunaa, ja "kitkerä maruna" malia eli koiruohoa. == Suomessa == Suomessa nimi Polina on Väestörekisterikeskuksen mukaan elokuuhun 2018 mennessä annettu vajaalle 542 ihmiselle, joista valtaosa tai kaikki ovat naisia. Suomessa nimi on yleisin 1980–1990-luvuilla syntyneillä. == Tunnettuja Polinoita == * Polina Astahova (1936–2005), neuvostoliittolais- ukrainalainen telinevoimistelija ja viisinkertainen olympiavoittaja * Polina Gagarina (s. 1987), venäläinen laulaja ja vuoden 2015 euroviisuedustaja * Polina Kalsina (s. 1989), venäläinen maastohiihtäjä * Polina Osipenko (1907–1939), venäläis-neuvostoliittolainen lentäjä * Polina Seronosova (s. 1993), valkovenäläinen maastohiihtäjä * Polina Žemtšužina (1897–1970), neuvostoliittolainen poliitikko * Polina Žerebtsova (s. 1985), tšetšenialais- venäläis-suomalainen kirjailija == Lähteet == Luokka:Etunimet
Ilona Juutilainen-Suuronen

Elma Ilona Juutilainen-Suuronen, o.s. Juutilainen (27. marraskuuta 1897 Savonlinna – 20. huhtikuuta 1992 HelsinkiKuolleita. Harpputaiteilijatar Ilona Juutilainen-Suuronen. Ensimmäisen polven suomalainen harpisti. Helsingin Sanomat, 4.3.1972, s. 12.) oli suomalainen harpun soiton uranuurtaja. Juutilainen-Suurosen vanhemmat olivat lehtori William Alfred Juutilainen ja Hilja Alexandra Lindbohm ja puoliso vuodesta 1926 toimistopäällikkö Kauko Philip Julianus Suuronen. Juutilainen-Suuronen suoritti tyttökoulun 1913 ja valmistui Helsingin konservatoriosta 1921, opintomatkan Pariisiin hän teki 1924. Turun kaupunginorkesterin harpistina Juutilainen-Suuronen toimi 1921–1924 ja 1928–1929, Oslon filharmonisen orkesterin 1925–1928 ja Helsingin teatteriorkesterin 1931–1937. Hän työskenteli myös Helsingin kaupunginorkesterin ja Radio-orkesterin avustajana sekä vuodesta 1948 Tampereen kaupunginorkesterissa. Harpistina Juutilainen-Suuronen oli Lilly Kajanus-Blennerin ja ranskalaisen Henrietta Renién oppilas ja Väinö Hannikaisen työtoveri. Hän itse opetti harpun soittoa Sibelius-akatemiassa. == Lähteet == Luokka:Suomalaiset harpistit Luokka:Vuonna 1897 syntyneet Luokka:Vuonna 1992 kuolleet
AGM-45 Shrike

AGM-45 Shrike on yhdysvaltalainen tutkaan hakeutuva ohjus. Ohjuksen kehitys alkoi vuonna 1958 tunnuksella ASM-N-10 ja sitä käytettiin Kaakkois-Aasiassa ilmatorjuntajärjestelmiä vastaan. Ohjuksen tuotanto loppui vuonna 1982 ja sen korvasi AGM-88 HARM. Ohjuksen kehitystyö alkoi 1961 ja valmistus 1963. Ohjus pohjautui AIM-7 Sparrow –ilmataisteluohjukseen, josta siihen tulivat runko ja moottori. Gunston s. 228 Aseen toiminta perustuu passiiviseen etsijä- ilmaisimeen, joka määritteli vihollisen tutkan lähettämän säteilyn suunnan johon ohjus hakeutui ilmaisimen tarkkaillessa lennon aikana säteilyn tulosuuntaa. Ohjaus tapahtuu aerodynaamisesti siivekkeillä. Vietnamin sodassa ohjus menestyi heikosti, mikä johti lukuisiin muutoksiin. Ohjusta kehitettiin jatkuvasti tuotannon aikana ja siitä oli ainakin 18 alatyyppiä sarjoissa AGM 45-1 -10. Tärkein syy jatkuvaan kehitystyöhön oli ilmaisin joita täytyi olla useita tyyppejä tutkien käyttämien erilaisten aallonpituusalueiden mukaisesti. Esimerkiksi 1973 Jom kippur sodassa Israel käytti Shrike-ohjuksia, jotka oli viritetty kahdelle eri aaltoalueelle SA-2 ja SA-3 -ohjuksien maalinosoitustutkia vastaan. Samalla ne olivat kuitenkin hyödyttömiä uudempaa SA-6-ohjusta vastaanm joka käytti muuta aallonpituutta. Viimeisimpien Shrike- ohjusten ollessa käytössä aallonpituuksille oli 13 hakupäätä sekä sarjoja ohjuksen muokkaamiseksi tehtävän mukaiseksi. Ohjusta käytettiin esimerkiksi Douglas A-4 Skyhawk, Republic F-105 Thunderchief, McDonnell Douglas F-4 Phantom II G – versiossa. Shriken tärkeimmät edut olivat edullinen hinta sekä muokattavuus erilaisia ilmatorjunta- ja valvontatutkia vastaan. Heikkouksina olivat lyhyt toimintamatka ja alkuaikoina vaihteleva tulos maaleja vastaan.Gunston s. 228 Havaitut puutteet johtivat AGM 78/Standard ARM – ohjuksen kehittämisen aloitukseen 1966.Gunston s. 125 == Lähteet == * Tekijä Gunston, Bill, The Illustrated Encyclopedia of the World’s Rockets & Missiles, Salamander Books Ltd, 1979 ISBN 0861010299, ISBN 978-0861010295 == Aiheesta muualla == * GlobalSecurity.org Luokka:Tutkaan hakeutuvat ohjukset Luokka:Yhdysvaltalaiset ilmasta maahan -ohjukset
Saltney Ferryn rautatieasema

Saltney Ferryn rautatieasema oli rautatieasema Saltneyn kylässä Flintshiressä, Walesissa. Se sijaitsi Mold Railwayn ja North Wales Coast Linen varrella. == Historia == Asema avattiin 1. kesäkuuta 1891 Chesteristä Denbighiin kulkeneen Mold Railwayn varrelle. Teknisesti ottaen asema oli todellisuudessa North Wales Coast Linen varrella, sillä Saltney oli linjan varrella ennen kohtaa, jossa Mold Railway erkani siitä. North Wales Coast Linella oli Saltney Ferryn kohdalla neljä raidetta. Asemalla oli kuitenkin vain yksi laiturisaareke, jolla pysähtyivät ainoastaan Mold Railwayn junat. Saltney Ferry sijaitsi Mold Junctionin veturivarikon vieressä, ja rautatieläiset käyttivätkin asemaa ahkerasti. Asema kuitenkin suljettiin 30. huhtikuuta 1962, eikä siitä ole jäänyt mitään jäljelle. == Lähteet == * === Viitteet === Luokka:Walesin lakkautetut rautatieliikennepaikat Luokka:Flintshiren rautatieliikennepaikat
Bengo-luokka

Bengo-luokka oli Portugalin laivaston kahden 1870-luvun lopulla valmistetun rautakaarisen ja puuvuoratun tykkiveneen muodostama alusluokka. == Alukset == Bengo-luokan tykkiveneetGardiner, Robert s. 379 Nimi Telakka Kölinlasku VesilleGardiner, Robert 1906-1921 s. 372 Palvelukseen Kohtalo Bengo Laird, Son and Company, Birkenhead 23. elokuuta 1879 1910 Mandovi Laird 16. elokuuta 1879 1910 == Lähteet == * * === Viitteet === *
Zambezi (1880)

Zambezi oli Portugalin laivaston vuonna 1886 vesillelaskettu tykkivene. == Valmistus == Rautakaarinen ja puulla vuorattu alus tilattiin Lissabonin laivastontelakalta. Alus laskettiin vesille 30. syyskuuta 1886.Gardiner, Robert s. 379 == Palvelus == Aluksen aseistus vaihdettiin kolmeen 3,9 tuuman 27 pituuskaliiperin ja yhteen yhden naulan tykkiin. Alus poistettiin palveluksesta ja se siirrettiin proomuksi 1920Gardiner, Robert 1906-1921 s. 372. == Lähteet == * * === Viitteet === Luokka:Portugalin laivaston tykkiveneet
Vouga (1882)

Vouga oli Portugalin laivaston vuonna 1882 vesillelaskettu tykkivene. == Valmistus == Puurunkoinen alus tilattiin Lissabonin laivastontelakalta. Alus laskettiin vesille 5. tammikuuta 1882.Gardiner, Robert s. 379 == Palvelus == Aluksen aseistus vaihdettiin kahteen 3,9 tuuman 27 pituuskaliiperin ja kahteen kolmen naulan tykkiin. Alus poistettiin palveluksesta 1910Gardiner, Robert 1906-1921 s. 373. == Lähteet == * * === Viitteet === Luokka:Portugalin laivaston tykkiveneet
Diu (1889)

Diu oli Portugalin laivaston vuonna 1889 vesillelaskettu tykkivene. == Valmistus == Alus tilattiin Lissabonin laivastontelakalta. Alus laskettiin vesille 27. elokuuta 1889.Gardiner, Robert s. 379 == Palvelus == Alus poistettiin palveluksesta 1918.Gardiner, Robert 1906-1921 s. 373 == Lähteet == * * === Viitteet === Luokka:Portugalin laivaston tykkiveneet
Dom Luiz (1895)

Dom Luiz oli Portugalin laivaston vuonna 1895 vesillelaskettu tykkivene. == Valmistus == Puurunkoinen alus tilattiin Lissabonin laivastontelakalta. Alus laskettiin vesille 22. kesäkuuta 1895.Gardiner, Robert s. 379 == Palvelus == Alus poistettiin palveluksesta 1918.Gardiner, Robert 1906-1921 s. 373 == Lähteet == * * === Viitteet === Luokka:Portugalin laivaston tykkiveneet
Pátria (1903)

Pátria oli Portugalin laivaston vuonna 1903 vesillelaskettu tykkivene. == Valmistus == Alus tilattiin Lissabonin laivastontelakalta. Alus laskettiin vesille 27. kesäkuuta 1903.Gardiner, Robert s. 379 == Palvelus == Alus poistettiin palveluksesta 1931.Gardiner, Robert 1906-1921 s. 373 == Lähteet == * * === Viitteet === Luokka:Portugalin laivaston tykkiveneet
Chesterin rautatieasema

Chesterin rautatieasema on rautatieasema Chesterin kaupungissa Cheshiressä, Englannissa. Sitä käyttävät West Coast Main Linen, North Wales Coast Linen, Chester–Manchester-radan, Wolverhampton–Shrewsbury-radan, Shrewsbury–Chester- radan, Wirral Linen, Mid-Cheshire Linen ja Halton Curven junat. Asemalle liikennöivät Arriva Trains Wales, Merseyrail, Northern ja Virgin Trains West Coast. Chesterin asema avattiin 1. elokuuta 1848. Se sai uudeksi nimekseen Chester General vuonna 1890, mutta vanha nimi palautettiin vuonna 1969. Asemaa käytti noin 4,7 miljoonaa matkustajaa kaudella 2017–2018. == Lähteet == * === Viitteet === Luokka:Cheshiren rautatieliikennepaikat
Kirkpatrick Macmillan

Kirkpatrick Macmillan (2. syyskuuta 1812 Keir, Dumfriesshire – 26. tammikuuta 1878) oli skotlantilainen seppä, jota on väitetty polkupyörän keksijäksi. Jo aiemmin oli ollut olemassa potkupyöriä, mutta Macmillanin väitetään ensimmäisenä liittäneen niihin polkimet. Tiedot Macmillanin polkupyörästä ovat kiistanalaisia ja perustuvat selvitykseen, jonka hänen sukulaisensa James Johnston julkaisi vuonna 1899.Kirkpatrick Macmillan Undiscovered Scotland. Viitattu 5.8.2018. Macmillan oli sepän poika ja työskenteli isänsä pajassa vuodesta 1824. Kertoman mukaan hän ryhtyi rakentamaan itselleen paranneltua puista potkupyörää, joka liikkuisi polkemalla, ja sai sen valmiiksi vuonna 1839. Voimansiirto polkimien ja takapyörän välillä tapahtui ketjujen sijaan pitkien kampien avulla, mikä teki Macmillanin polkupyörästä raskaan ja työlään polkea. Macmillanin kerrotaan kuitenkin ajaneen sillä 22,5 kilometrin matkan kotikylästään Dumfriesin kaupunkiin alle tunnissa. Kesäkuussa 1842 hänen kerrotaan ajaneen kahdessa päivässä 109 kilometriä Glasgowiin, jolloin hän sai viiden šillingin sakon törmättyään matkalla pikkutyttöön.Kirkpatrick Macmillan (1812–1878) BBC History. Viitattu 5.8.2018. Ei ole luotettavia tietoa siitä, oliko ajaja tällä matkalla juuri Macmillan, sillä aikalaisuutiset puhuivat vain pyörällä ajaneesta herrasmiehestä, mitä nimitystä ei luultavasti olisi tuohon aikaan käytetty kyläsepästä. Macmillan ei yrittänyt patentoida keksintöään tai rikastua sillä, joten muut alkoivat pian kopioida sitä. Vuonna 1846 toinen skotti Gavin Dalzell alkoi valmistaa samanlaisia polkupyöriä ja häntä luultiin 1800-luvun lopulle saakka laitteen todelliseksi keksijäksi. Myös Alexandre Lefèbvre -niminen ranskalainen rakensi tiettävästi poljettavan pyörän vuonna 1842.Bicycle Encyclopædia Britannica Online Academic Edition. Viitattu 5.8.2018. Macmillanin alkuperäinen pyörä ei ole säilynyt. Vuonna 1896 esitelty ”Macmillanin ensimmäinen polkupyörä” osoittautui myöhemmin yhdistelmäksi kahdesta Thomas McCall -nimisen vaununtekijän 1860-luvun lopussa valmistamasta polkupyörästä.Kirkpatrick Macmillan and his Rear-wheel Driven Bicycle Bicycle history. Viitattu 5.8.2018. Se ja toinen replika Macmillanin väitetystä polkupyörästä on nykyään näytteillä Dumfries Museumissa. ==Lähteet== ==Aiheesta muualla== *Kirkpatrick Macmillan: 200th anniversary of man who pioneered pedal cycles BBC 2.9.2012. Luokka:Brittiläiset keksijät Luokka:Käsityöläiset Luokka:Skotlantilaiset henkilöt Luokka:Vuonna 1812 syntyneet Luokka:Vuonna 1878 kuolleet
Crewen rautatieasema

Crewen rautatieasema on rautatieasema Crewen kaupungissa Cheshiressä, Englannissa. Sitä käyttävät West Coast Main Linen, North Wales Coast Linen, Welsh Marches Linen, Crewe–Derby-radan ja Crewe–Manchester-radan junat. Asemalle liikennöivät Arriva Trains Wales, East Midlands Trains, Caledonian Sleeper, London Northwestern Railway, Northern, CrossCountry ja Avanti West Coast. Crewen asema avattiin 4. heinäkuuta 1837. Sitä käytti yli 3,1 miljoonaa matkustajaa kaudella 2017–2018. Tiedosto:Crewe 3 railway station 2105664 536de3ec.jpg|Näkymä asemalta pohjoiseen vuonna 1958. Tiedosto:Rth Crewe A-G 30.08.05R edited-2.jpg|Ilmakuvassa näkyvät Crewen ympäristössä risteävät rautatiet. == Lähteet == * === Viitteet === Luokka:Cheshiren rautatieliikennepaikat
Kööpenhaminan lentoaseman metroasema

Kööpenhaminan lentoaseman metroasema () on Kööpenhaminan lentoasemaa palveleva metroasema Amagerin itäosassa. Se sijaitsee Kastrupin esikaupunkialueella ja Tårnbyn kunnassa. Asema on M2-linjan itäinen pääteasema. Asema sijaitsee Juutinrauman radan yläpuolella. thumb|left|Metrorata ylittää E20-tien ja Juutinrauman radan. ==Lähteet== Luokka:Kööpenhaminan metroasemat Luokka:Tanskan rautatieliikennepaikat
Redcar British Steelin rautatieasema

Redcar British Steelin rautatieasema on rautatieasema Redcarin kaupungissa North Yorkshiressä, Englannissa. Se sijaitsee nimensä mukaisesti Redcarin terästehtaan alueella, Tees Valley Linen varrella. Asemalla pysähtyy päivittäin vain yksi juna kumpaankin suuntaan. Asema avattiin 19. kesäkuuta 1978 nimellä British Steel Redcar. Se sijaitsee Tees Valley Linen osuudella, joka aiemmin kulki Warrenbyn kylän läpi. Kun Warrenby purettiin laajanevan terästehtaan tieltä, linjaa siirrettiin ja Redcar British Steel korvasi kylässä olleen Warrenby Haltin rautatieaseman. Redcarin terästehdas meni konkurssiin ja lopetti toimintansa lokakuussa 2015. Sen paikalle on suunniteltu uutta teollisuuspuistoa, jonka myötä alueelle tulisi 20 000 uutta työpaikkaa. Myös Redcar British Steelin asemalle tulisi enemmän junavuoroja. Terästehtaan sulkemisen myötä Redcar British Steelin matkustajamäärät romahtivat. Kaudella 2016–2017 sitä käytti vain 50 matkustajaa, kun kaudella 2015–2016 käyttäjiä oli vielä 740. Se oli Britannian neljänneksi vähiten käytetty rautatieasema. Kaudella 2017–2018 käyttäjiä oli 40, ja asema oli Britannian vähiten käytetty. Liikennöintiä asemalta suunniteltiin loppuvuodesta 2019 lakkautettavaksi väliaikaisesti, jotta Redcar Centraliin kulkevien junien matka-aika lyhenisi. Northern-yhtiön junien pysähtyminen asemalle loppui joulukuussa 2019. == Lähteet == * === Viitteet === Luokka:North Yorkshiren rautatieliikennepaikat